Տանիտա Տիկարամ

**Տանիտա Տիկարամ,** (), բրիտանական փոփ/ֆոլկ երգչուհի-երգահան։ Նա հաջողության է հասել հիթ շքերթներում՝ իր թողարկած «*Ancient Heart»* դեբյուտային ալբոմի «*Twist in My Sobriety*» և «*Good Tradition*» սինգլներով՝ 1988 թվականին:

## Կյանք
Տիկարամը ծնվել է Մյունստերում, Արևմտյան Գերմանիայում։ Նա հնդիկ-ֆիջիական ծագումով բրիտանական բանակի սպա Պրամոդ Տիկարամի և մալայացի  Ֆատիմա Ռոհանիի դուստրն է։ Հոր զինվորական կարիերայի պատճառով նա իր վաղ տարիներն անցկացրել է Գերմանիայում, մինչև իր պատանեկության տարիներին տեղափոխվել է Հեմփշիր, Անգլիա։ Նա դերասան Ռամոն Տիկարամի կրտսեր քույրն է և սըր Մոտի Տիկարամի մեծ զարմուհին, ով հանդիսանում էր անկախ Ֆիջիի առաջին գլխավոր դատավորը և աշխարհի ամենաերկար ժամանակ պաշտոնավարած ազգային օմբուդսմենը։ Հաճախել է Բեյսինգսթոքի «*Queen* *Mary*»-ի քոլեջ։

## Գործունեություն
Տիկարամը սկսել է երգել գիշերային ակումբներում դեռ պատանեկության տարիներին և ուշադրություն է գրավել «*WEA Records»*-ի կողմից։ Նրա դեբյուտային ալբոմը՝ «*Ancient Heart»*, որը ստեղծվել էր պրոդյուսերներ Ռոդ Արգենտի ու Փիթեր Վան Հուքի կողմից, թողարկվեց 1988 թվականի սեպտեմբերին, երբ նա 19 տարեկան էր։ Ալբոմի առաջին երկու սինգլները՝ «*Good Tradition*» և «*Twist in My Sobriety*», դարձան Եվրոպայում լավագույն տասնյակում հայտնված հիթեր, իսկ ալբոմը վաճառվեց շուրջ չորս միլիոն օրինակով ողջ աշխարհում։ «*Twist In My Sobriety*» սինգլը և Տիկարամը առաջադրվեցին 1989 թվականի «*Brit Awards»*-ում՝ համապատասխանաբար «Լավագույն բրիտանական սինգլ» և «Լավագույն բրիտանացի երգչուհի» անվանակարգերում։

*«WEA»*-ի համար մի շարք հաջորդական ալբոմներ՝ «*The Sweet Keeper»* (1990 թ.),«*Everybody's Angel*»(1991 թ.) և «*Eleven Kinds of Loneliness* »(1992 թ.), չհասան նախորդ ալբոմի նույն կոմերցիոն հաջողությանը, և յուրաքանչյուր հաջորդ ալբոմ վաճառվում էր ավելի քիչ օրինակով։ Տիկարամի՝ 1992 թվականի «*Eleven Kinds of Loneliness»* ալբոմը, որը նա ամբողջությամբ ինքնուրույն էր պրոդյուսերավորել, ընդհանրապես չմտավ երաժշտական հիթ շքերթներ։

Երաժշտական ոլորտում ընդմիջում անելով և տեղափոխվելով Սան Ֆրանցիսկո՝ Տիկարամը վերադարձավ 1995 թվականին՝ թողարկելով «*Lovers in the City»* ալբոմը, որը ստացավ ավելի լավ արձագանքներ և ավելի լավ վաճառվեց, քան նրա նախորդ ալբոմները։ Այնուամենայնիվ, սա նրա վերջին ստուդիական ալբոմն էր «*WEA»*-ի համար, իսկ 1996 թվականին նրա պայմանագիրը լրացավ՝ «*The Best of Tanita Tikaram»* հավաքածուի թողարկմամբ։

Տիկարամը պայմանագիր կնքեց «*Mother Records»*-ի հետ և 1998 թվականին թողարկեց «*The Cappuccino Songs»* ալբոմը, որից հետո մի քանի տարով հեռացավ երաժշտական ոլորտից։ Նա վերադարձավ 2005 թվականին՝ թողարկելով «*Sentimental»* ալբոմը՝ ֆրանսիական լեյբլով։ 2012 թվականին նա թողարկեց «*Can't Go Back»* ալբոմը, որը նրա առաջին ալբոմն էր՝ յոթ տարվա ընդմիջումից հետո։ 2013 թվականից հետո Տիկարամը շարունակեց շրջագայել Մեծ Բրիտանիայում և Եվրոպայում։

*«Closer to the People»* ալբոմը թողարկվեց 2016 թվականի մարտի 11-ին։ 2015 թվականի դեկտեմբերին Տիկարամը ներկայացրեց «*Food On My Table*» երգի տեսահոլովակը, թեև նա նշել էր, որ սա ալբոմի առաջին սինգլը չէ։ Ալբոմի առաջին սինգլը՝ «*Glass Love Train*», թողարկվեց 2016 թվականի հունվարի 22-ին։

2021 թվականի սեպտեմբերին նա հանդես եկավ որպես հատուկ հյուր «*Glastonbury Festival»*-ի «Abbey Extravaganza» միջոցառմանը։մինի|Տիկարամ, 2022 թվական

## Անձնական կյանք
Տիկարամը Բեյսինգսթոքից տեղափոխվեց Լոնդոնի հյուսիսային հատվածի Փրիմրոուզ Հիլ թաղամաս, երբ ձեռք բերեց հաջողություն, և 2016 թվականի դրությամբ նա դեռ ապրում էր այնտեղ։

2017 թվականին «*Diva»* լեսբիական ամսագրին տված հարցազրույցում Տիկարամը հայտնեց, որ վերջին հինգ տարիներին հարաբերությունների մեջ է մուլտիմեդիա արտիստ Նատաշա Հորնի հետ, ով ստեղծել էր նրա մի քանի տեսահոլովակներ։

## Սկավառակագիտություն
* *Ancient Heart* (1988)
* *The Sweet Keeper* (1990)
* *Everybody's Angel* (1991)
* *Eleven Kinds of Loneliness* (1992)
* *Lovers in the City* (1995)
* *The Cappuccino Songs* (1998)
* *Sentimental* (2005)
* *Can't Go Back* (2012)
* *Closer to the People* (2016)
* *To Drink the Rainbow (An Anthology 1988-2019)* (2019)
* *LIAR (Love Isn't A Right)* (2025)

## Մրցանականեր և անվանակարգեր
{| class=wikitable
|-
! Տարի !! Մրցանակներ !! Երգ !! Անվանակարգ !! Արդյունք !! Աղբյուր
|-
| rowspan=5|1989
| rowspan=2|1989 MTV Video Music Awards|MTV Video Music Awards
| rowspan=3|"Twist in My Sobriety"
| MTV Video Music Award for Best Female Video|Best Female Video
| rowspan=4 
| rowspan=2|
|-
| MTV Video Music Award for Best Cinematography|Best Cinematography
|-
| rowspan=2|1989 Brit Awards|Brit Awards
| Brit Award for British Single of the Year|Best British Single
| rowspan=2|
|-
| rowspan=2|Herself
| Brit Award for British Female Solo Artist|Best British Female
|-
| Music & Media|Music & Media Year-End Awards
| Female Artist of the Year
| 
|
|-
| 1990
| rowspan=3|Design and Art Direction|D&AD Awards
| "Cathedral Song"
| Most Outstanding Pop Promo
| 
|
|-
| rowspan=2|1995
| rowspan=2|"I Might Be Crying"
| Photography
| 
|
|-
| Individual Video
| 
|

## Այլ
### Երաժշտություն

* Տանիտա Տիկարամը հարմոնիայի վոկալներ է ապահովել «*That's Why I'm Leaving Here*» երգում1989 թվականի «*Brendan Croker and the Five O'Clock Shadows»* խմբի ինքնանվանված երրորդ ալբոմում։ 
* 1990 թվականին ներկայացրել է «*Loving You*» (*Leiber/Stoller*) երգի քավեր տարբերակը, որը ընդգրկվել է Էլվիսի հարգանքի տուրք «*The Last Temptation of Elvis»*ալբոմում։ 
* Կատարել է վոկալ նաև Մարկ Իշամի 1990 թվականի ալբոմում՝ «*I Never Will Know*» և «*Blue Moon*» (*Rodgers/Hart*) երգերում։ 
* Տիկարամը հյուրընկալ վոկալներ է ներկայացրել «*It's Too Late*» երգում՝ Նանսի Գրիվիթի 1991 թվականի «*Late Night Grande Hotel»* ալբոմում։ 
* 1992 թվականին հյուրընկալ վոկալ է ապահովել Պիեռ Շոտի «*Le Nouveau Monde»*  ալբոմի «*Je Te Voudrai Quand Même*» սինգլում։
* Ձայնագրել է «*Poor Wandering One*» երգը՝ Գիլբերթի և Սալիվանի «*Pirates of Penzance»* օպերայից՝ Դիսնեյի սաունդթրեքի համար, որը պրոդյուսերավորել է Մարկ Իշամը, սակայն այն չի թողարկվել։ Երգը նախատեսված էր «*The Hand That Rocks The Cradle»* ֆիլմի սաունդթրեքի համար, որտեղ ներկայացվել է այլ տարբերակ։ Երգը նաև հիշատակվել է որպես հնարավոր «*B-side*», սակայն երբեք չի թողարկվել։ 
* Տիկարամը համահեղինակել է երեք երգ՝ Բրոնտե եղբայրների 1993 թվականի «*The Way Through The Woods»* ալբոմում՝ «*Live A Little More*», «*Beneath The August Moon*» (Մարկ Կրեսուելի հետ) և «*A Winner* *Too*» (Մարկ Կրեսուելի հետ)։ 
* Նա նաև համահեղինակել է «*Need This Lover Growing*» B-side երգը՝ Բրոնտե եղբայրների ՝ 1993 թվականի «*Live A Little More*» սինգլի համար։
* 1994 թվականին Տիկարամը գրել է Բրոնտե եղբայրների «*Live A Little More*» երգի վերաթողարկված տարբերակը։
* 1997 թվականին Տիկարամը վոկալ է ապահովել «*Redemption Song (Oh Happy Day)*» երգում՝ «*Moodswings»* խմբի «*Psychedelicatessen»* ալբոմի համար։ 
* Նա հյուրընկալ վոկալ է կատարել Քրիստի Հեննեսիի՝ 1995 թվականի «*Lord of Your Eyes»* ալբոմի «*I'm Looking Up To You*» երգում, որը Իռլանդիայում թողարկվել է նաև որպես սինգլ։
** «*My Love Tonight*» երգը պատվերով ստեղծվել է Իտալիայի Միլան քաղաքի «*Abitare Il TempoW* ցուցահանդեսի համար և ներառվել է Տիկարամի՝ 1995 թվականի «*Lovers in the City»* ալբոմում։
* Սթիվի Սմիթի «*Not Waving but Drowning*» բանաստեղծության ադապտացիան, որը պատվիրել էր «*[[BBC]]*»-ն՝ իրենց «*Texts in Time»* կրթական սերիալի համար, թողարկվել է Տիկարամի 1995 թվականի «*I Might* *Be Crying*» սինգլում։
* «*Have You Lost Your Way?*» երգը ներդրվել է իտալական «*Viaggio di ItaliaW*  ցուցահանդեսին և թողարկվել է 1995 թվականին՝ Տիկարամի «*Wonderful Shadow*» սինգլում։
* Տիկարամը կատարել է «*Dove Sei*» դուետը (*Prunas/Sabiu/Cola/Tikaram*)՝ Կրիստիանո Պրունասի հետ։ Երգը թողարկվել է Իտալիայում 1997 թվականին ՝ որպես սինգլ, և ներառվել Պրունասի ինքնանվանված ալբոմում։

### Ֆիլմ
* Տիկարամը մասնակցել է երկու ֆիլմի՝ էպիզոդիկ դերերով։ Առաջինը 1994 թվականի «*Erotique»* լեսբիական ֆիլմն էր, որի մի հատվածը ռեժիսորել էր Մոնիկա Թրոյթը։ Նա խաղում է քարտուղարի դեր, որը խափանում է իր տնօրենի սիրային տեսարանը։ Երկրորդ դերը 2012 թվականի ֆրանսիական «*Goodbye Morocco»* ֆիլմում է, որտեղ նա կատարում է ռեստորանի երգչուհու դեր և երգում է ջազ ստանդարտ «*Blue Gardenia*» երգը։
* Նա եղել է Ջարեդ Կացիանեի «*Solace»* վավերագրական դրամայի պրոդյուսերը, որը նաև հայտնի է որպես «*Everyday Is New»* (համանուն է իր «*SentimentalW* ալբոմի երգի հետ)` թողարկված 2005 թվականին։
* «*Twist in My Sobriety*» երգը ներկայացվել է 2001 թվականին՝ «*Bandits»* ֆիլմում և «*Miami Vice»*-ի 5-րդ եթերաշրջանի 14-րդ դրվագում՝ «*The Lost Madonna*»։

## Ծանոթագրություններ

## Արտաքին հղումներ

* Official website (English language)
* 

Կատեգորիա:21-րդ դարի երգչուհիներ
Կատեգորիա:Անգլիացի երգչուհիներ
Կատեգորիա:Բրիտանացի երգիչներ
Կատեգորիա:Բրիտանացի երգչուհիներ
Կատեգորիա:Բրիտանացիներ
Կատեգորիա:Երաժիշտներ այբբենական կարգով
Կատեգորիա:Երգիչներ
Կատեգորիա:Կին